alexandrainst/scandi-wiki huggingface dataset:
Revadim

Revadim (hebraisk skrift רְבָדִים) er ein kibbutz  i Israel på den sørlege kystsletta. Han høyrer til Yoav regionale kommune og er tilknytt Hashomer Hatza'ir-rørsla.

Historie
Revadim vart først grunnlagd den 14. februar 1947 som den fjerde busetnaden i Etzion-blokka i Hebronåsane. Han vart grunnlagd av pionergruppa Tsabar på eit område kjøpt av Jewish National Fund i Ein Abu Zeid og Shuweika.

Den 13. mai 1948 vart landsbyen jamna med jorda av den arabiske legionen. Overlevande vart tekne som fangar til Jordan. Kibbutzen vart grunnlagd på ny på ein ny stad den 28. november 1948. Dei frigjevne krigsfangane slo seg saman med immigrantar frå Bulgaria og andre land.

I 2002 hadde Revadim eit folketal på 296. Økonomien er basert på turisme og småindustri.

Arkeologi
Tel Miqne-Ekron er ein av dei største jernalderstadane i Israel. Arkeologar har oppdaga over 100 oljepresser der, i tillegg til Ekron-inskripsjonen, som identifiserer staden som den filistinske Ekron. Tel Miqne (Khirbat al-Muqanna') er datert til 1100-talet fvt. Byen er nemnt i Josva 13:2-3 og I Samuel 5:10 i høve Paktas ark. Etter filistrane kom til området, vart Ekron ein festningsby som forsynte Egypt og Assyria med 700 tonn olivenolje i året, og gjorde han til den største olivenoljeprodusenten i det antikke Midtausten. Dei rekonstruerte filstinske gatene syner oljepresser, ei pottemakarskive og ein vev, som syner til ein aktiv tekstilindustri.

Kjelder

Denne artikkelen bygger på «Revadim» frå ,  den 13. september 2015. 
 oppgav desse kjeldene:

Bakgrunnsstoff
 Revadim homepage

Jødiske landsbyar avfolka under den arabisk-israelske krigen i 1948
Kibbutzar
Busetnader i Det sørlege distriktet i Israel
Busetnader grunnlagde i 1948
1948 i Israel
Sde Yoav

Sde Yoav (hebraisk skrift שְׂדֵה יוֹאָב, tyder Yoavåkeren) er ein kibbutz sør i det sentrale Israel. Han ligg mellom byane Kiryat Gat, Kiryat Malakhi og Ashkelon og høyrer til Yoav regionale kommune.

Historie
Kibbutzen vart grunnlagd i 1966, og vart kalla opp etter Yitzhak Dubno (kallenamn Yoav) som vart drepen under forsvaret av den nærliggande kibbutzen Negba under den arabisk-israelske krigen i 1948. Nær Sde Yoav var det ein palestinsk-arabisk landsby kalla Iraq Suwaydan som vart avfolka i 1948. I 2006 hadde han 210 innbyggjarar.

Kjelder

Denne artikkelen bygger på «Sde Yoav» frå ,  den 13. september 2015. 

Kibbutzar
Busetnader grunnlagde i 1956
Busetnader i Det sørlege distriktet i Israel
1956 i Israel
Negba

Negba (hebraisk skrift נֶגְבָּה) er ein kibbutz nord i Negev i Israel. Han ligg nær byane Kiryat Malakhi og Ashkelon og høyrer til Yoav regionale kommune. Kibbutzen has 768 innbyggjarar og dekkjer 12 000 mål.

Namnet på kibbutzen er basert på eit vers i Første Mosebok (13:14), der Gud kommanderer Abraham reise gjennom Israels land, mot nord, sør, aust og vest. Ordet «negba» tyder «sørover».

Slaget ved Negba i 1948

Negba kibbutz vart grunnlagd den 12. juli 1939 som ein tårn og palisade-busetjing. Dei første nybyggjarane var medlemmar av Hashomer Hatzair frå Polen. Han var den sørlegaste jødiske busetnaden i Palestinamandatet.

I den arabisk-israelske krigen i 1948 invaderte egyptarane området den 15. mai 1948, og styrkane deira kapra ein politistasjon i området, Iraq-Suweidan, eit Tegart-fort kalla opp etter den nærliggande arabiske landsbyen, som kontrollerte vegen til Negev. Utanom politistasjonen tok egyptarane arabiske landsbyar nær kibbutzen, og frå her gjekk dei til åtak på jødiske kjøretøy som køyrde på vegane frå Ashkelon til Hebron og Jerusalem.

Kibbutzen vart øydelagd i kraftige kampar som pågjekk i tre månader. Den 9. november 1948, etter den egyptiske hæren hæren leid nederlag i Operasjon Yoav, vart politistasjonen erobra av Det israelske forsvaret.

Eit minnesmerke over dei falne soldatane vart sett opp like ved krigsgravplassen. Dette syner ein mann og ei kvinne frå kibbutzen med ein kjempande soldat. Like ved minnesmerke står ei egyptisk stridsvogn. Vasstårnet til kibbutzen, full i kulehol, står der som eit minne om dei harde kampane.

Kjelder

Denne artikkelen bygger på «Negba» frå ,  den 13. september 2015. 
 oppgav desse kjeldene:

Bakgrunnsstoff
Offisiell nettstad 

Kibbutzar
Busetnader grunnlagde i 1939
1939 i Palestina
Busetnader i Det sørlege distriktet i Israel
Sgula

Sgula (hebraisk skrift סְגֻלָּה, סגולה), òg Segula, er ein moshav nord for Kiryat Gat sør i det sentrale Israel. Han er eit medlem av Yoav regionale kommune.

Moshav Sgula vart grunnlagd i 1953 av innfødde israelarar. Namnet kan vere basert på eit vers i Andre mosebok(19:5) der ordet segula er nytta i tydinga  «kosteleg»: «Dersom de lyder mi røyst og held mi pakt, skal de vera min kostelege eigedom framfor alle andre folk; for heile jorda er mi.»
Han vart grunnlagd på land som høyrte til den palestinske landsbyen Summeil, som vart avfolka under den arabisk-israelske krigen i 1948.

Kjelder

Denne artikkelen bygger på «Sgula» frå ,  den 13. september 2015. 
 oppgav desse kjeldene:

Moshavar
Busetnader i Det sørlege distriktet i Israel
Busetnader grunnlagde i 1953
1953 i Israel
Kedma i Israel

Kedma (hebraisk skrift קֵדְמָה) er ein ungdomslandsby i Shephelah-området sør i det sentrale Israel. Han høyrer til Yoav regionale kommune.

Historie
Kedma vart grunnlagd som ein kibbutz og ein av  Dei 11 punkta i Negev i 1946. På grunn av sosiale og økonomiske vanskar vart kibbutzen fråflytta mot slutten av 1960-åra, og vart seinare ein ungdomslandsby.

Gruppa som grunnla samfunnet planla opphavleg å byggje staden nær Netanya eller på nordvestbreidda av Daudehavet, men etter at dette området vart erobra av den jordanske hæren, flytta dei til den noverande staden.

Han vart grunnlagd på land som opphavleg høyrte til den palestinske landsbyen Summeil.

Kjelder
Denne artikkelen bygger på «Kedma, Israel» frå ,  den 13. september 2015. 
 oppgav desse kjeldene:

Ungdomslandsbyar i Israel
Busetnader i Det sørlege distriktet i Israel
Busetnader grunnlagde i 1946
1946 i Palestina
Vardon

Vardon (hebraisk skrift ורדון) er ein fellesbusetnad sør i det sentrale Israel nord for Kiryat Gat og sør for Kiryat Malakhi. Han er ein del av Yoav regionale kommune.

Han vart grunnlagd i 1960 som eit ungdomssenter og vart ein felleslandsby i 1998. Han ligg mellom tre store moshavar: Menuha, Nahala og Sgula.

Vardon vart grunnlagd på jord som høyrte til den palestinske landsbyen Summeil, som vart avfolka under den arabisk-israelske krigen i 1948. 

Namnet på landsbyen er ei laus omsetjing av familien til Julius Rosenfeld, som var ein jødisk bidragsytar frå USA. «Vardon» kjem frå vered, som tyder «rose», derfor Rosenfeld. 

I 2007 hadde Vardon 69 buande familiar, som utgjorde kring 280 innbyggjarar.

Kjelder
Denne artikkelen bygger på «Vardon» frå ,  den 13. september 2015. 
 oppgav desse kjeldene:

Fellesbusetnader i Israel
Busetnader i Det sørlege distriktet i Israel
Busetnader grunnlagde i 1960
1960 i Israel
Al-'Azi

al-'Azi (hebraisk skrift אל עזי) er ein arabisk landsby i Israel. Han ligg like sør for Kfar Menahem og høyrer til Yoav regionale kommune. I 2012 hadde han 187 innbyggjarar.

Landsbyen fekk offisiell status i 2003, men eksisterte lenge før den tid. Trans-Israel-vegen vart bygd på jord som høyrte til landsbyen, og landsbyen fekk jord eigd av nabo-kibbutzen Kfar Menahem som kompensasjon.

Sjå òg
 Arabiske stader i Israel

Kjelder
Denne artikkelen bygger på «Al-'Azi» frå ,  den 13. september 2015. 
 oppgav desse kjeldene:

Arabiske landsbyar i Israel
Busetnader i Det sørlege distriktet i Israel
Nahala i Israel

Nahala (hebraisk skrift נַחֲלָה, tyder Eigedom) er ein moshav sør i det sentrale Israel, nokre kilometer nord for Kiryat Gat og sør for Kiryat Malakhi. Han er ein del av Yoav regionale kommune.

Samfunnet vart grunnlagd i 1953 av immigrantar til Israel frå Jemen, men har i dag ein blanda folkesetnad.

Landsbyen er i lag med nabolandsbyen Menuha kalla opp etter organisasjonen Menuha VeNahala (hebraisk skrift מנוחה ונחלה) som grunnla Rehovot.

Nahala vart grunnlagd på land som høyrte til den palestinske landsbyen Summeil, som vart avfolka under den arabisk-israelske krigen i 1948.

Kjelder

Denne artikkelen bygger på «Nahala, Israel» frå ,  den 13. september 2015. 
'' oppgav desse kjeldene:

Moshavar
Busetnader i Det sørlege distriktet i Israel
Jemenittisk diaspora i Israel
Busetnader grunnlagde i 1953
1953 i Israel
Kfar HaRif

Kfar HaRif (hebraisk skrift כְּפַר הָרִי"ף, tyder Rif-landsbyen) er ein moshav på grensa mellom Shfela og kystsletta sør i det sentrale Israel. Han er den største busetnaden i Yoav regionale kommune. Landsbyen ligg kring ein kilometer søraust for Masmiya-krysset og kring to kilometer nordaust for Kiryat Malakhi.

Aust for moshaven flyt elva HaRif, som landsbyen er kalla opp etter. I nærleiken ligg nokre brunnar.

Moshaven vart grunnlagd på slutten av 1956 av immigrantar til Israel frå Marokko. Seinare kom det fleire immigrantar frå mange land i Aust-Europa.

I dag bur det kring 200 familiar, eller 800 menneske, i landsbyen. Fleire av dei arbeider utafor landsbyen, medan andre framleis driv med jordbruk i nærområdet.

Bakgrunnsstoff
Offisiell nettstad 

Marokkansk diaspora i Israel
Moshavar
Busetnader i Det sørlege distriktet i Israel
Busetnader grunnlagde i 1956
1956 i Israel
Gush Etzion regionale kommune

Gush Etzion regionale kommune (hebraisk skrift מועצה אזורית גוש עציון, Mo'atza Azorit Gush Etzion) er ein regional kommune nord i Judeafjella, nord på den okkuperte Vestbreidda, som styrer alle busetjingane i Gush Etzion-området, i tillegg til andre som ligg i nærleiken. Kommunesenteret ligg like ved Alon Shvut.

Busetjingar
Denne regional kommune gjev forskjellige kommunale tenester til dei følgjande israelske busetjingar:

Det historiske Gush Etzion:
 Alon Shvut
 Bat Ayin
 Carmei Tzur
 Gvaot
 Elazar
 Har Gilo
 Kfar Etzion (kibbutz)
 Migdal Oz (kibbutz)
 Neve Daniel
 Rosh Tzurim (kibbutz)

Judeafjella:
 Ibei Hanachal
 Kedar
 Kfar Eldad
 Ma'ale Amos
 Ma'ale Rehav'am
 Metzad
 Nokdim (El David)
 Pnei Kedem
 Tekoa

Alle busetjingane i det historiske Gush Etzion-området ligg på den israelske sida av sperringa på Vestbreidda, utanom Carmei Tzur. Ingen av busetjingane i Judeafjella, utanom Kedar, som ligg langt nord, er innafor sperringa.

Kjelder
Denne artikkelen bygger på «Gush Etzion Regional Council» frå ,  den 14. september 2015. 
 oppgav desse kjeldene:

Bakgrunnsstoff
  
 engelsk website

Israelske busetjingar på Vestbreidda
Regionale kommunar i Israel
Gush Etzion
Grepa

Grepa er eit tidlegare norskeigd varemerke for fleire ulike produkt, mellom andre komfyrar, varmeomnar og barnevogner. Produkta vart opphavleg produsert ved Grepa og Mjelva Fabrikker i Ørsta på Sunnmøre, ein fabrikk som vart starta i 1929 av Havtor Hovden.

Komfyren 
Dei elektriske komfyrane som Grepa produserte, var i seinare tid særleg kjend for sin «tette steikeomn». Ei silikonlist tetta mellom sjølve steikeomnen og glaset på steikeomsdøra, slik at fukt- og varmetapet vart redusert. Hos andre produsentar var det tidlegare vanleg at lista rundt steikeomnen ikkje gjekk heilt rundt og dermed fekk ein ikkje ein heilt tett steikeomn. Grepa si «tette løysing» gav også raskare oppvarming og redusert energibehov. Grepa var i mange år åleine om å ha «tett steikeomn», men i dag har dei fleste komfyrmerka ei liknadne løysing for sine beste produkt.

Fabrikken
Grepa og Mjelva Fabrikker i Ørsta var den siste, store komfyrprodusenten som faktisk produserte alle sine modellar i Noreg, sjølv om BEHA framleis produserer nokre komfyrmodellar for innbygging her i landet. Fabrikken i Ørsta hadde produksjon av Grepa-komfyrar fram til utgangen av juni 2008,dei siste åra under namnet «Heklama Grepa AS». Selskapet vart seld til italienske Candy Group, produksjonen vart flytta til utlandet og merkenamnet endra til «Hoover Grepa».

Bakgrunnsstoff
 Candy Group

Ørsta kommune
Norske varemerke
Kfar Etzion

Kfar Etzion (hebraisk skrift כְּפַר עֶצְיוֹן, tyder Etzionlandsbyen) er ei israelsk busetjing og ein religiøs kibbutz i Judeafjella mellom Jerusalem og Hebron sør på den okkuperte Vestbreidda. Han ligg 4,7 km frå Den grøne linja vest for israelske sperringsmuren/-gjerdet på Vestbreidda og er underlagt Gush Etzion regionale kommune. I 2011 hadde Kfar Etzion eit folketal på 872.

Busetjinga vert, saman med dei andre israelske busetjingane på Vestbreidda, rekna som ulovleg etter folkeretten.

Historie

Migdal Eder
I januar 1927 oppretta Zikhron David-samfunnet, ei gruppe på 160 ortodokse jødar frå Mea Shearim-området i Jerusalem, eit lite gardssamfunn kalla Migdal Eder, i eit område sør for Jerusalem. Namnet var henta frå eit vers i Bibelen, Første Mosebok 35:21, som refererte til ein by med same namn. Under Palestinaopprøra i 1929 vart Migdal Eder angripen og øydelagd. Innbyggjarane frå den arabiske nabolandsbyen Beit Umar verna bøndene, men dei kunne ikkje dra attende til gardane sine.

Kfar Etzion
Tidleg i 1930-åra vart landområdet kjøpt av Shmuel Yosef Holtzman, som gav busetjinga namnet Kfar Etzion, som var eit ordspel med sitt eige namn: det jiddisk holts og tyske Holz tyder «skog», som vert omsett til etz på hebraisk. Jødane vart tvungne til å forlate staden etter arabararopprøret 1936–39. Det meste av det Holtzman og venene hadde bygd, vart øydelagd av arabarane.

I 1943-1947 sendte kibbutzrørsla ut grupper av nybyggjarar for å opprette fire kibbutzar og skape det som vart kjend som Etzion-blokka.  Kfar Etzion, Ein Tzurim, Massu'ot Yitzhak og Revadim vart alle øydelagde under den arabisk-israelske krigen i 1948, og heile området kom under jordansk styre.

Kibbutzen heldt unna åtaka i ti dagar før han falt. I Kfar Etzion-massakren den 14. mai 1948, vart 157 jødiske innbyggjarar i landsbyen drepne, og alle utanom fire vart avretta av den arabiske legionen og irregulære styrkar. Dei tre andre kibbutzane overgav seg. Desse vart tekne som krigsfangar og sleppte fri ni månader seinare.

I 1967 fekk Israel igjen kontroll over Vestbreidda etter seksdagarskrigen. Kfar Etzion vart då bygd opp på ny, trass i at dette braut med Genevekonvensjonen.

Kjelder

Denne artikkelen bygger på «Kfar Etzion» frå ,  den 14. september 2015. 
 oppgav desse kjeldene:

Bakgrunnsstoff
Offisiell nettstad 

Kibbutzar
Den religiøse kibbutzrørsla
Busetnader grunnlagde i 1927
1927 i Palestina
Busetnader grunnlagde i 1934
Busetnader grunnlagde i 1943
Busetnader grunnlagde i 1967
Gush Etzion
Religiøse israelske busetjingar
Landsbyar avfolka under Midtausten-konflikten
Jødiske landsbyar avfolka under den arabisk-israelske krigen i 1948
Gush Etzion regionale kommune
Migdal Oz

Migdal Oz (hebraisk skrift מִגְדַּל עֹז, tyder Styrketårnet) er ei israelsk busetjing og ein kibbutz i den historiske Etzion-blokka som er underlagt Gush Etzion regionale kommune på den okkuperte Vestbreidda. Han vart grunnlagd i 1977. Han ligg 7,4 km frå Den grøne linja, vest for israelske sperringsmuren/-gjerdet på Vestbreidda. I 2011 hadde Migdal Oz eit folketal på 435.

Busetjinga vert, saman med dei andre israelske busetjingane på Vestbreidda, rekna som ulovleg etter folkeretten.

Migdal Oz vart grunnlagd der Migdal Eder låg, ein jødisk landsby som vart øydelagd 50 år tidlegare under den arabisk-israelske konflikten. Namnet er teken frå eit bibelvers som skildrar Gud, skriven i Salmane 61:4 og Salomos ordtak 18:10.

Migdal Oz er eit medlem av den ortodokse religiøse kibbutzrørsla, og har kring 430 innbyggjarar.

Kjelder

Denne artikkelen bygger på «Migdal Oz» frå ,  den 14. september 2015. 
 oppgav desse kjeldene:

Bakgrunnsstoff
Offisiell nettstad

Den religiøse kibbutzrørsla
Religiøse israelske busetjingar
Busetnader grunnlagde i 1977
Kibbutzar
Gush Etzion
Gush Etzion regionale kommune
Rosh Tzurim

Rosh Tzurim (hebraisk skrift רֹאשׁ צוּרִים, tyder Toppen av berga) er ei israelsk busetjing og ein religiøs kibbutz på den okkuperte Vestbreidda, grunnlagd i 1969. Han ligg kring 20 km sør for Jerusalem, 3,9 km aust for Den grøne linja, på innsida av den israelske sperringsmuren/-gjerdet på Vestbreidda. Han er eit medlem av Den religiøse kibbutzrørsla og er underlagt Gush Etzion regionale kommune. I 2011 hadde han 730 innbyggjarar.

Busetjinga vert, saman med dei andre israelske busetjingane på Vestbreidda, rekna som ulovleg etter folkeretten.

Historie
Busetjinga vart grunnlagd i 1969 av medlemmar av Bnei Akiva religiøse speidarar og Nahal-soldatar. Namnet kjem frå bibelverset «g ser han frå toppen av berga, frå høgdene skodar eg han» (4. Mos 23:9).

Rosh Tzurim ligg der der Beth Zechariah låg i antikken og på ein åstopp der Ein Tzurim tidlegare låg. Denne vart øydelagd under den arabisk-israelske krigen i 1948 av den arabiske legionen frå Jordan og seinare oppretta på ny i Lakhish-området.

Rosh Tzurim er i dag privatisert.

Kjelder

Denne artikkelen bygger på «Rosh Tzurim» frå ,  den 14. september 2015. 
 oppgav desse kjeldene:

Kibbutzar
Den religiøse kibbutzrørsla
Nahal-busetnader
Busetnader grunnlagde i 1969
Religiøse israelske busetjingar
Gush Etzion
Gush Etzion regionale kommune
Bat Ayin

Bat Ayin (hebraisk skrift בַּת עַיִן, tyder 'augestein', kan òg tyde Kjeldedottera) er ei israelsk busetjing i Gush Etzion på den okkuperte Vestbreidda, mellom Jerusalem og Hebron. Han er underlagt Gush Etzion regionale kommune og er busett av kring 200 familiar. Busetjinga vert, saman med dei andre israelske busetjingane på Vestbreidda, rekna som ulovleg etter folkeretten.

Historie

Bat Ayin vart grunnlagd av sju familiar leia av rabbi Yitzchak Ginsburg i 1989, på land som opphavleg vart kjøpt av jødar før 1948, og som var under jordansk styre fram til 1967. Han fekk rykte for å vere særleg ekstremistisk og særs hard mot dei lokale palestinarane, som ikkje fekk lov å nærme seg busetjinga. Busetjinga har synt interesser for å utvide området sitt, og har oppretta ein ulovleg utpost kalla Vest-Vet Bat Ayin.

Innbyggjarar i Bat Ayin har fleire gonger vore mistenkte for terrorhandlingar med båte åtak mot arabarar og planar om å angripe israelske politikarar, i tillegg til planar om å sprenge moskear, som dei på Tempelhøgda. Det er blitt gjort arrestasjonar, men alle mistenkte er blitt sleppte fri att på grunn av bevismangel.

Kjelder

Denne artikkelen bygger på «Bat Ayin» frå ,  den 14. september 2015. 
 oppgav desse kjeldene:

Bakgrunnsstoff
 Nettside 
 Yeshivat Bat Ayin 

Religiøse israelske busetjingar
Busetnader grunnlagde i 1989
1989 i Israel
Gush Etzion
Gush Etzion regionale kommune
Elazar i Gush Etzion

Elazar (hebraisk skrift אֶלְעָזָר) er ei israelsk busetjing i Judeafjella på den okkuperte Vestbreidda, 18 kilometer sør for Jerusalem i Gush Etzion. Det er ein fellesbusetnad og har kring 1 700 innbyggjarar (2010) Han er underlagt Gush Etzion regionale kommune. Det internasjonale samfunnet reknar israelske busetjingar i Vestbreidda ulovlege i følgje folkeretten, medan dei israelske styresmaktene hevdar dei har retten på si side. 

Netiv Ha’avot utpost er offisielt ei utviding av Elazar, 500 meter utafor området til Elzar,  og like ved Alon Shvut. Denne er bygd på privateigd, palestinsk jordbruksland. 

Netiv Ha'avot har vore to gonger oppe i Høgsteretten. Retten gav styresmaktene ordre om å danna ein komité som skulle undersøke kven som eigde landområdet. Så langt er det ikkje oppretta noko komité.

Kjelder
Denne artikkelen bygger på «Elazar, Gush Etzion» frå ,  den 14. september 2015. 
 oppgav desse kjeldene:

Bakgrunnsstoff 
 Elazar website 

Busetnader grunnlagde i 1968
Busetnader grunnlagde i 1975
Gush Etzion
Gush Etzion regionale kommune
Gva'ot

Gva'ot (hebraisk skrift גְּבָעוֹת) er ei israelsk busetjing som ligg på den okkuperte Vestbreidda, heilt vest i Gush Etzion. Han er kalla opp etter høgdene (gva'ot) der Balaam talte i følgje 4. Mosebok 23:9. Plasseringa er strategisk ovanfor hovudvegen frå Gush Etzion til Beit Shemesh og Shephelah. Han er underlagt Gush Etzion regionale kommune.

Den israelske regjeringa avgjorde i 1982 å byggje ein Nahal-utpost på staden i 1984. I 1997 vart basen overført til Shvut Yisrael Hesder Yeshiva, som flytta der frå Efrat i nærleiken.

Det neste tiåret vart området utvikla som bustadområde for gifte studentar og familiane deira.

Det internasjonale samfunnet reknar israelske busetjingar på Vestbreidda ulovlege i følgje folkeretten, medan dei israelske styresmaktene hevdar dei har retten på si side.

Kjelder
Denne artikkelen bygger på «Gva'ot» frå ,  den 14. september 2015. 
 oppgav desse kjeldene:

Bakgrunnsstoff
 Shvut Yisrael Yeshiva (hebraisk)

Busetnader grunnlagde i 1984
Nahal-busetnader
Gush Etzion
Gush Etzion regionale kommune
Har Gilo

Har Gilo (hebraisk skrift הַר גִּלֹה, tyder Gilofjellet) er ei israelsk busetjing og felleslandsby som ligg kring fem kilometer sør for Jerusalem, og to kilometer vest for Betlehem nord i Judeafjella på den okkuperte Vestbreidda.

Busetjinga vert, saman med dei andre israelske busetjingane på Vestbreidda, rekna som ulovleg etter folkeretten.

Historie
På grunn av den strategiske plasseringa til Har Gilo, har både den tyrkiske, britiske og jordanske hæren alle hatt basar der. Ein base for det israelske forsvaret vart grunnlagd etter seksdagarskrigen i juni 1967. Den sivile busetjinga Har Gilo vart grunnlagd Hanukkah 1968. Han er ein del av Gush Etzion. I 2007 hadde Har Gilo eit folketal på 462.

Geografi

Har Gilo ligg mellom dei palestinsk landsbyane Al Walaja og Beit Jala, sør for Jerusalem og like ved fjellet Gilo.

Kjelder
Denne artikkelen bygger på «Har Gilo» frå ,  den 14. september 2015. 
 oppgav desse kjeldene:

israelske busetjingar på Vestbreidda
Busetnader grunnlagde i 1968
Gush Etzion
Gush Etzion regionale kommune
Karmei Tzur

Karmei Tzur, eller Carmei Tzur (hebraisk skrift כַּרְמֵי צוּר) er ein fellesbusetnad og israelsk busetjing på den okkuperte Vestbreidda nord for Hebron i Judeafjella mellom dei palestinske byane Beit Ummar og Halhul. Det nasjonal-religiøse samfunnet har eit folketal på 725 (2010) og er underlagt Gush Etzion regionale kommune. I følgje Osloavtalen frå 1993 mellom Israel og Palestinsk frigjeringsorganisasjon, var Karmei Tzur rekna til Område C under full israelsk sivil- og tryggleikskontroll.

Busetjinga vert, saman med dei andre israelske busetjingane på Vestbreidda, rekna som ulovleg etter folkeretten.

Historie
Karmei Tzur tyder «Vinrankar (eller olivenlundar) av stein», og vart grunnlagd i 1984 av ei gruppe studentar frå Har Etzion Yeshiva i Alon Shvut, og vart kalla opp etter den nærliggande hashmoneiske og bibelske staden Beth-Zur

Geografi
Karmei Tzur ligg like aust for Israel si sperring på Vestbreidda, 8,3 kilometer frå Den grøne linja i Judeafjella nord for Hebron, 22 kilometer frå Jerusalem.

Kjelder
Denne artikkelen bygger på «Karmei Tzur» frå ,  den 14. september 2015. 
 oppgav desse kjeldene:

Bakgrunnsstoff 

Busetnader grunnlagde i 1984
Religiøse israelske busetjingar
Gush Etzion
Gush Etzion regionale kommune
Kedar i Gush Etzion

Kedar (hebraisk skrift קֵדָר) er ein religiøs, landleg fellesbusetnad og israelsk busetjing på den okkuperte Vestbreidda, underlagt Gush Etzion regionale kommune. Han vart grunnlagd i 1984 av familiar knytte til Betar-rørsla. Namnet er frå Høgsongen (1:5): «Svart er eg, men søt, de Jerusalems døtrer, svart som Kedars telt, som Salomos teltdukar.» Samfunnet har ei blanding av sekulære og religiøse jødar. 

Busetjinga vert, saman med dei andre israelske busetjingane på Vestbreidda, rekna som ulovleg etter folkeretten.

Kjelder
Denne artikkelen bygger på «Kedar, Gush Etzion» frå ,  den 14. september 2015. 
 oppgav desse kjeldene:

Busetnader grunnlagde i 1984
Religiøse israelske busetjingar
Gush Etzion